《送方兄》
宋代·林希逸

清姿乍见似兰芽，未识多闻士友誇。健笔如翁宜跨灶，著书先世久传家。

妙年秋日高攀桂，来岁春风早看花。伫听龙飞新进士，一门姓字耀京华。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。